Saakasjvili innrømmer tap i Georgia-valg
Da rundt en firedel av stemmene var talt opp tirsdag, ledet Bidzina Ivanisjvilis opposisjonskoalisjon Georgisk drøm med 53,2 prosent av stemmene. Den forente nasjonalbevegelsen, som ledes av president Saakasjvili, hadde fått 41,5 prosent. - Det er klart at georgisk drøm har vunnet flertall, slo Saakasjvili fast i en TV-sendt tale tirsdag. Han lovet at både han selv som statssjef og hans tilhengere vil bidra til et mest mulig knirkefritt maktskifte i Tbilisi. Han lovet at både han selv som statssjef og hans tilhengere vil bidra til et mest mulig knirkefritt maktskifte i Tbilisi.Den georgiske presidenten framholdt også at valget har vist at «det georgiske demokratiet fungerer, og at det er Georgias folk som har makten». En valgseier til opposisjonen vil svekke Saakasjvili, som har dominert georgisk politikk de siste ni årene. Talsmenn for opposisjonen opplyste tirsdag at en foreløpig beregning viste at Georgisk drøm lå an til å erobre opptil 93 av de 150 plassene i nasjonalforsamlingen i Tbilisi. Bidzina Ivanisjvili sa at han ønsker å bli statsminister og danne regjering. Men før dette kan skje, må han få tilbake sitt georgiske statsborgerskap som han ble fratatt fordi han også var fransk statsborger. Den georgiske regjeringens håndtering av spørsmålet om opposisjonslederens statsborgerskap skaffet den mye negativ omtale i utlandet. Allerede mandag feiret opposisjonslederen Bidzina Ivanisjvilis det han tolker som en seier. - Vi har vunnet! Det georgiske folk har vunnet! sa forretningsmannen Bidzina Ivanisjvili i en TV-sendt tale mandag kveld.Organisasjonen for sikkerhet og samarbeid i Europa (OSSE) roser Georgia for gjennomføringen av valget og mener landet med dette har tatt et nytt viktig skritt på den demokratiske veien. En del uheldige episoder kan ikke ødelegge det gode helhetsinntrykket, mener OSSE. Georgia er fortsatt et sterkt politisk splittet land, ni år etter at Saakasjvili overtok makten i forbindelse med den såkalte roserevolusjonen.
President Mikhail Saakasjvili vedgår at hans parti har tapt parlamentsvalget i Georgia.